2016. gada Rīkojums Nr.

Rīgā (prot. Nr. .§)

**Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM GEORGIA*) un finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”**

1. Pamatojoties uz likuma “Par policiju” 8. panta otro daļu, Robežsardzes likuma 5.1 panta otro daļu un ievērojot Ministru kabineta 2007. gada 22. maija noteikumu Nr. 340 “Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskajās misijās un operācijās, un dalības finansēšanas kārtība” 8. punktu, pagarināt dalības laiku Eiropas Savienības novērošanas misijā Gruzijā (*EUMM GEORGIA*):

1.1. no 2016. gada 1. janvāra līdz 2016. gada 15. septembrim – Valsts policijas Kriminālistikas pārvaldes Reģionu biroja Zemgales ekspertu nodaļas ekspertam kapteinim Kristapam Pintānam (nosūtīts dalībai Eiropas Savienības novērošanas misijā Gruzijā (*EUMM GEORGIA*), pamatojoties uz Ministru kabineta 2013. gada 5. septembra rīkojumu Nr. 409 “Par Valsts policijas amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM GEORGIA*)”; dalības laiks pagarināts ar Ministru kabineta 2014. gada 10. septembra rīkojumu Nr. 487 “Par Valsts policijas amatpersonas ar speciālo dienesta pakāpi dalības laika pagarināšanu Eiropas Savienības novērošanas misijā Gruzijā (*EUMM GEORGIA*)”, Ministru kabineta 2015. gada 6. janvāra rīkojumu Nr. 1 “Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM GEORGIA*)” un Ministru kabineta 2015. gada 9. septembra rīkojumu Nr. 491 “Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM GEORGIA*)”);

1.2. no 2016. gada 1. janvāra līdz 2016. gada 21. septembrim – Valsts robežsardzes Ventspils pārvaldes Liepājas I kategorijas nodaļas vecākajam inspektoram virsleitnantam Jānim Padānam (nosūtīts dalībai Eiropas Savienības novērošanas misijā Gruzijā (*EUMM GEORGIA*), pamatojoties uz Ministru kabineta 2014. gada 17. septembra rīkojumu Nr. 519 “Par Valsts robežsardzes amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM GEORGIA*)”; dalības laiks pagarināts ar Ministru kabineta 2015. gada 6. janvāra rīkojumu Nr.1 “Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM GEORGIA*)” un Ministru kabineta 2015. gada 9. septembra rīkojumu Nr. 491 “Par Valsts policijas un Valsts robežsardzes amatpersonu ar speciālajām dienesta pakāpēm dalības laika pagarināšanu Eiropas Savienības novērošanas misijā Gruzijā (*EUMM GEORGIA*)”).

2. Noteikt šā rīkojuma 1. punktā minētajām Valsts policijas un Valsts robežsardzes amatpersonām ar speciālajām dienesta pakāpēm koeficientu 1,4 piemaksas aprēķināšanai.

3. Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt:

3.1. Iekšlietu ministrijai (Valsts policijai) 30 737 *euro,* lai segtu izdevumus, kas saistīti ar šā rīkojuma 1.1. apakšpunktā minētās amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM GEORGIA*) līdz 2016. gada 15. septembrim;

3.2. Iekšlietu ministrijai (Valsts robežsardzei) 31 433 *euro,* lai segtu izdevumus, kas saistīti ar šā rīkojuma 1.2. apakšpunktā minētās amatpersonas ar speciālo dienesta pakāpi dalību Eiropas Savienības novērošanas misijā Gruzijā (*EUMM GEORGIA*) līdz 2016. gada 21. septembrim.

Ministru prezidente Laimdota Straujuma

Iekšlietu ministrs Rihards Kozlovskis

Iekšlietu ministrs                                                       R.Kozlovskis

Vīza: valsts sekretāres

pienākumu izpildītāja                                                I.Aire

05.01.2016. 13:26

515

I.Silantjevs, 67219569

igors.silantjevs@iem.gov.lv

S.Frolova, 67219607

santa.frolova@iem.gov.lv